Diari Oficial de la Generalitat Valenciana


Sumari del DOGV 5815, del 28-07-2008 (2008/9292)

RESOLUCIÓ de 22 de juliol de 2008, del director general de Treball, Cooperativisme i Economia Social, per la qual es convoquen per a l'exercici 2008 les ajudes per a la creació i equipament de centres de formació sectorials en prevenció de riscos laborals, regulades per l'Ordre de 16 d'abril de 2008, i es publica la dotació econòmica que les finança.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5815

Data del DOGV
:   28-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9292


Data del document
:   22-07-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * sindicat
    * suport econòmic
    * seguretat en el treball
    * institució pública
    * societat sense fins de lucre
    * organització patronal
    * formació professional

RESOLUCIÓ de 22 de juliol de 2008, del director general de Treball, Cooperativisme i Economia Social, per la qual es convoquen per a l'exercici 2008 les ajudes per a la creació i equipament de centres de formació sectorials en prevenció de riscos laborals, regulades per l'Ordre de 16 d'abril de 2008, i es publica la dotació econòmica que les finança. [2008/9292]  
L'Ordre de 16 d'abril de 2008, de la Conselleria d'Economia, Hisenda i Ocupació, establix les bases que regulen les ajudes per a la creació i equipament de centres de formació sectorials en prevenció de riscos laborals (DOCV núm. 5747, de 22 d'abril).  
En virtut de la delegació conferida en el punt primer de la base sisena de l'ordre esmentada, procedix convocar les ajudes per a l'exercici 2008 i publicar la dotació econòmica que les finança, per a la qual cosa resolc:  
Primer. Convocatòria  
Es convoquen per a l'exercici 2008, les ajudes per a la creació i equipament de centres de formació sectorials en prevenció de riscos laborals, regulades en l'Ordre de 16 d'abril de 2008, de la Conselleria d'Economia, Hisenda i Ocupació, publicada en el DOCV núm. 5747, de 22 d'abril de 2008.  
Segon. Termini de presentació de sol·licituds  
El termini de presentació de sol·licituds serà de dos mesos a partir de l'endemà de la publicació de la present resolució en el DOCV.  
Tercer. Dotació econòmica  
Les ajudes es finançaran a càrrec de la línia de subvenció T4178.000 del programa pressupostari 315.10, Condicions de Treball, Cooperativisme i Economia Social, dels pressupostos de la Generalitat per al 2008, amb una dotació econòmica de 631.910,58 euros.  
Quart. Justificació de les ajudes  
El termini de justificació de la despesa s'establix fins al 15 de novembre de 2008, llevat que es determine un termini distint en les resolucions de concessió de les ajudes.  
Cinqué. Compatibilitat de les ajudes  
En tractar-se d'ajudes dirigides a la realització d'inversions destinades a la creació i/o equipament de centres de formació sectorials en prevenció de riscos laborals en l'àmbit de la Comunitat Valenciana, no complixen amb el requisit de l'avantatge econòmic ni amb el falsejament de la competència que afecte els intercanvis comercials entre els estats membres, per la qual cosa queden excloses de l'aplicació del principi d'incompatibilitat amb el mercat comú formulat en l'apartat 1 de l'article 87 del Tractat CE, i no és, per tant, obligatori notificar-les a la Comissió Europea.  
La present resolució posa fi a la via administrativa i contra ella podrà interposar-se recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació, d'acord amb el que disposa l'article 46 de la Llei 29/1998, reguladora de la Jurisdicció Contenciosa Administrativa, sense perjuí de la interposició de recurs potestatiu de reposició en el termini d'un mes des de l'endemà de la publicació segons els articles 116 i 117 de la Llei de Règim Jurídic de les Administracions Públiques i del Procediment Administratiu Comú, o qualsevol altre recurs que s'estime pertinent.   
València, 22 de juliol de 2008.- El director general de Treball, Cooperativisme i Economia Social: Romà Ceballos Sancho.